SA man sterf in Ghana kort ná hy pa word | Maroela Media
Nicholas en Dace Udal by hul eersteling, Leo. Foto: Facebook
'n KwaZulu-Natalse egpaar is in rou gedompel nadat hul seun in Ghana gesterf het, slegs ses weke ná die geboorte van sy eersteling.
Nic Udal (27) is op 10 September dood kort nadat hy in Ghana aangekom het om aan gespesialiseerde boortoerusting te werk. Nick en sy vrou, Dace, het in Letland gewoon en het enkele weke terug hul babaseuntjie, Leo, in die wêreld verwelkom.
Nic se pa, Gavin Udal, het in 'n Facebook-inskrywing vertel dat Nick en sy kollega die Vrydagaand (9 September) 'n kuierplek besoek het waar hulle potspel gespeel en 'n paar drankies gedrink het. "Terwyl hulle besig was om te speel, het hulle hul drankies sonder toesig gelaat en dit is gedokter," het Gavin geskryf. Nick en sy kollega is albei die aand deur ander kliënte bewusteloos in die badkamer van die kuierplek gevind en na 'n hospitaal gehaas.
"Albei is aan asemhalingsmasjiene gekoppel, maar Nic het dit nie oorleef nie. Barry, Nic se kollega, het sedertdien sy bewussyn herwin en herstel geleidelik," het Gavin gesê. Hy het aan IOL gesê die polisie ondersoek steeds die voorval, maar het reeds vasgestel chemikalieë is gebruik om die drankies te dokter. Nic se beursie en persoonlike besittings is ook vermis.
Gavin het aan SA People gesê hy wil graag Nic se storie met ander deel om as waarskuwing te dien aan ander Suid-Afrikaners wat in Afrika-lande werk en die gevare daarvan om 'n drankie onbewaak te laat. "As Nic se dood een lewe op hierdie manier kan red, dan is dit een familie minder wat in rou gedompel word," het Gavin gesê.
Die Udal-egpaar was nie Dinsdag beskikbaar vir kommentaar nie.
"Ons as familie staan bymekaar met 'n nimmereindigende pad voor ons. Nic is weg, maar hy sal nooit vergeet word nie," het Gavin op sy Facebook-profiel geskryf.
Nic word oorleef deur sy ouers, sy vrou en seun, asook 'n broer en suster, Whitney en Daniel.
Hoe kan mens vanaf kwaZulu af wees as jy in Letland woon? Mens kan nie op twee plekke tersefdetyd woon nie. Of kan jy.
Innige simpatie en sterkte aan naasbestaandes.
Dankie Marine` en vergewe my vir my dommigheid.
Sterkte aan die familie. Dis tragies en so onnodig.
Alle simpatie aan die familie. Is letland Afrikaans vir Latvia?
Mense gaan werk in Afrika om hul lewens en omstandighede te help verbeter dan word dit gedoen. Is dit nie genoeg dat hulle in Suid Afika insypel en ons mense hier vermoor nie, nou doen hulle dit tot in hul eie land. Wonder of die regeering moeite gaan doen om die skuldiges op te spoor, of gaan die saak "verdwyn".